als_Latn dik_Latn sag_Latn
Aktori i “Portokallisë” ndahet nga e fejuara
Ndryshime në jetën private të aktorit të njohur të humorit të “Portokallisë”, Rezart Veleshnja. Pas dy vitesh lidhje të bukur dashurie me grimieren e talentuar të filmave aksion dhe jo vetëm, Pranvera Metolli, Rezi mësohet se është sërish beqar. Sipas burimeve pranë çiftit mësohet se tashmë fejesa është prishur, raporton sot revista “Story”, fakt që vërtetohet edhe në profilet e tyre zyrtare në “Facebook”. Si Rezi ashtu edhe Pranvera e kanë hequr nga profili statusin “i fejuar”, duke dëshmuar se bashkëjetesa e tyre ka marrë fund. Nuk dihen arsyet që çuan çiftin në ndarje, ndërkohë që flitet që ata janë ndarë me mirëkuptim duke mbetur miq të mirë.
als_Latn als_Latn